CELEX: 52004SC1215
Language: mt
Date: 2004-10-11
Title: Abbozz Deċiżjoni tal-Kumitat Konġunt taż-Żee li temenda l-Protokoll 31 għall-Ftehim, dwar kooperazzjoni f'oqsma speċifiċi l-barra mill-erba' libertajiet - Abbozz tal-pożizzjoni komuni tal-Komunità –

Avis juridique important

|

52004SC1215

Abbozz Deċiżjoni tal-Kumitat Konġunt taż-Żee li temenda l-Protokoll 31 għall-Ftehim, dwar kooperazzjoni f'oqsma speċifiċi l-barra mill-erba' libertajiet - Abbozz tal-pożizzjoni komuni tal-Komunità –  /* SEK/2004/1215 finali */  

Abbozz DEĊIŻJONI TAL-KUMITAT KONĠUNT TAŻ-ŻEE li temenda l-Protokoll 31 għall-Ftehim, dwar kooperazzjoni f'oqsma speċifiċi l-barra mill-erba' libertajiet - Abbozz tal-pożizzjoni komuni tal-Komunità -(preżentat mill-Kummissjoni)MEMORANDUM TA' SPJEGAZZJONI1. Il-Protokoll 31 tal-Ftehim ŻEE fih dispożizzjonijiet speċifiċi dwar il-kooperazzjoni bejn il-Komunità u l-Istati taż-ŻEE u l-EFTA l-barra mill-erba' libertajiet.2. L-abbozz tad-Deċiżjoni tal-Kumitat Konġunt taż-ŻEE hawn anness jimmira biex jimmodifika Protokoll 31 sabiex jestendi l-kooperazzjoni tal-Partijiet Kontraenti għall-Ftehim fil-qasam tal-kultura u jinkludi dan li ġej:32004 D 0626: Deċiżjoni Nru 626/2004/KE tal-Parlament Ewropew u tal-Kunsill tal-31 ta' Marzu 2004, li temenda Deċiżjoni Nru 508/2000/KE li tistabbilixxi l-programm ta' Kultura 2000.3. Artikolu 1.3(b) tar-Regolament tal-Kunsill (KE) Nru 2894/94 li jikkonċerna l-arranġamenti għall-implimentazzjoni tal-Ftehim ŻEE jipprevedi li l-Kunsill jistabbilixxi il-pożizzjoni tal-Komunità għal tali Deċiżjonijiet fuq proposta mill-Kummissjoni.4. L-abbozz tad-deċiżjoni tal-Kumitat Konġunt taż-ŻEE huwa sottomess għall-approvazzjoni tal-Kunsill, wara dan il-Kummissjoni ser tressaq il-pożizzjoni tal-Komunità fil-Kumitat Konġunt taż-ŻEE fl-eqreb okkażjoni possibbli.Abbozz DEĊIŻJONI TAL-KUMITAT KONĠUNT TAŻ-ŻEE li temenda l-Protokoll 31 għall-Ftehim, dwar kooperazzjoni f'oqsma speċifiċi l-barra mill-erba' libertajietIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ 'il-Ftehim', u b'mod partikolari l-Artikoli 86 u 98 tiegħu,Billi:(1) Protokoll 31 tal-Ftehim kien emendat bid-Deċiżjoni tal-Kumitat Konġunt taż-ŻEE Nru.../... ta' ... [1].[1]  ĠU L [...], [...], p. [...].(2) Huwa xieraq li tiġi estiża l-kooperazzjoni tal-Partijiet Kontraenti għall-Ftehim biex tiġi nkluża Deċiżjoni Nru 626/2004/KE tal-Parlament Ewropew u tal-Kunsill tal-31 ta' Marzu 2004 li temenda Deċiżjoni Nru 508/2000/KE li tistabbilixxi l-programm ta' Kultura 2000  [2].[2]  ĠU L 99, tat-3.4.2004, p. 3.(3) Protokoll 31 għall-Ftehim għandu għalhekk jiġi emendat sabiex jippermetti għal din il-kooperazzjoni estiża sseħħ b'effett mill-1 ta' Jannar 2005,IDDEĊIEDA KIF ĠEJ:Artikolu 1Dan li ġej għandu jiġi miżjud fir-raba' inċiż ta' l-Artikolu 13(4) (Deċiżjoni Nru 508/2000/KE tal-Parlament Ewropew u tal-Kunsill) tal-Protokoll 31 għall-Ftehim:', kif emendat b':- 32004 D 0626: Deċiżjoni Nru 626/2004/KE tal-Parlament Ewropew u tal-Kunsill tal-31 ta' Marzu 2004 (ĠU L 99, tat-3.4.2004, p. 3).'Artikolu 2Din id-Deċiżjoni għandha tidħol fis-seħħ l-għada ta' l-aħħar notifika lill-Kumitat Konġunt taż-ŻEE skond l-Artikolu 103(1) tal-Ftehim [3].[3]  [L-ebda rekwiżiti kostituzzjonali ndikati.] [Rekwiżiti kostituzzjonali ndikati.]Din ser tapplika mill-1 ta' Jannar 2005.Artikolu 3Din id-Deċiżjoni għandha tiġi ppublikata fit-Taqsima ŻEE u fis-Suppliment ŻEE tal-Ġurnal Uffiċjali ta' l-Unjoni Ewropea.Magħmula fi Brussel,Għall-Kumitat Konġunt taż-ŻEEIl-PresidentIs-Segretarjital-Kumitat Konġunt taż-ŻEE